ТАТАРСТАН РЕСПУБЛИКАСЫ МӘГАРИФ ҺӘМ ФӘН МИНИСТРЛЫГЫ

Г.Тукай исемендәге Яңа Кырлай  урта гомуми белем мәктәбе



                                                    Арча районы Г.Тукай исемендәге  

                                              Яңа Кырлай урта гомуми белем мәктә-

                                              бенең башлангыч класслар укытучыла-  

                                               рының интеграл ачык дәрес эшкәртмәсе. 

 Тема: “Тукай - һәрчак безнең белән.”

Белем бирү максаты: 1)укучыларда Г.Тукайның шигырьләренә карата кызыксыну  уяту, эчтәлеген аңлауга ирешү һәм персонажларга бәя бирү.

Фикерләү сәләтен үстерү максаты: укучыларның мөстәкыйль  фикерләү сәләтен ,сөйләм телен һәм иҗади активлыгын арттыру.

Тәрбияви максат: дуслык, татулык сыйфатлары тәрбияләү.

Планлаштырылган нәтиҗәләр:
 Предмет нәтиҗәләре: теманы аңлау һәм формалаштыру, идеясен күрсәтү.

Метапредмет:
Шәхескә кагылышлы УУГ: - укучының башкарган эшенә җаваплылык хисен арттыру

Регулятив УУГ: - максатны гамәлгә ашыру чараларын сайлап алу һәм аларны куллану; -бәяләү. 

Танып белү УУГ: - тиешле мәгълүматны табу һәм аерып алу. 

Коммуникатив УУГ: - иптәшеңне тыңлап, фикереңне тулы һәм аңлаешлы итеп әйтеп бирә белү.

Ресурслар: Г.Тукайның китаплары, биремнәр,тестлар, китап күргәзмәсе, презентация.

Эшне оештыру: төркемнәрдә һәм индивидуаль эшләү.

Җиһазлау: Г. Тукай портреты, китаплар, рәсемнәр

күргәзмәсе.
Дәрес барышы
I.Оештыру өлеше. Эшчәнлекне мотивлаштыру

1.Исәнләшү, уңай психологик халәт тудыру. 

Хәерле көн, укучылар, 

Кәефләрегез ничек?  

Кояшлы иртә кебек,

Тукай телен ,туган телне 

Өйрәнергә дип килдек.
II.Белем һәм күнекмәләрне формалаштыру 

-Барыгыз да дәрескә әзерме? Дәресне башлыйбыз. Ягез әле балалар, тактага карыйк әле. Анда ребус бирелгән, Әгәр дә бу ребусны дөрес итеп чишсәк, дәресебезнең темасын белә алырбыз (ребус чишелә) 
Без бүгенге дәресебездә яраткан шагыйребез Габдулла Тукай турында сөйләшербез, аның тормыш юлы, иҗаты турында булган белемнәребезне кабатларбыз, искә төшерербез, ныгытырбыз. 
III.Яңа белемнәр формалаштыру. 
  1)  Кереш әңгәмә.

     Без сезнең белән беренче уку көненнән үк аның иҗаты белән таныша башладык, музейларда, китапханәләрдә булдык. 
- Балалар исегезгә төшерегез әле, без Яңа ел алдыннан кая бардык һәм нишләдек?
 - (Балаларның җаваплары)

- Әйе укучылар, Яңа ел бәйрәме алдыннан Тукаебыз безне Кыш бабай резиденциясенә кунакка дәште . Әкият геройлары белән төрле уеннар, ярышлар күңелле һәм файдалы үтте.
- Ә сез аның нинди шигырьләрен беләсез?

-“Туган тел”,”Безнең гаилә”,”Көз”, ”Туган авыл” һ.б

-Ул нинди әкиятләр язган?

-“Су анасы”,”Шүрәле”,”Кәҗә белән сарык” һ.б

     2) ” Шигырьне таны”  уены 
 -Бу юллар кайсы шигырьләрдән?(исемен әйтергә)

1. И туган тел, и матур тел!

Әткәм, әнкәмнең теле (Туган тел)
2. Безнең Гали бигрәк тату кәҗә белән (Гали белән кәҗә)
3. Тау башына салынгандыр безнең авыл (Туган авыл)
4.Җир йоклый тыныч,

Күреп тәмле төш.

Уяныр әле ,

Тукта, үтсен кыш. (Җир йокысы)
5.Әйдә әле, Акбай

Өйрән син

Арт аягың белән тор (Кызыклы шәкерт)
3) “Шигъри тәлгәшләр”
”- Укучылар,әйдәгез хәзер  Г.Тукайның үзебез өйрәнгән шигырьләрен сәнгатьле итеп укыйк.  (берничә укучы шигырь укый)

IV.Яңа белемнәрне ныгыту һәм мөстәкыйль куллану

 Укучылар, безнең  рәссамнарыбыз Г.Тукай әсәрләренә рәсемнәр иҗат иткәннәр. Без дә сезнең белән бүген кечкенә рәссамнар  булыйк. Аның геройларына җан кертик. Хәзер буяу карандашларын алыйк та эшкә тотыныйк. (Күргәзмә)
V.Рефлексия эшчәнлеге (эш нәтиҗәләре)
- Без бүген дәрестә  кем? һәм нәрсә? турында сөйләштек? 

– Укучылар, бүген без сезнең белән Тукай иҗаты турында сөйләштек. Алдагы дәресләрдә дә әсәрләрен өйрәнүне дәвам итәрбез

 Үзбәя.

  (Нәтиҗә ясау)

Татар теле-минем туган телем

Дөньяда иң – иң камил тел;

Тукай теле, Такташ,Җәлил теле

Күңел бакчамдагы гүзәл тел.

Хөрмәтле укучылар дәресебезне татар халкының гимнына әверелгән “Туган тел” җыры белән тәмамлыйк.

